પ્રકાશે એક ખોંખારો ખાધો અને કહ્યું, 'અલકા, તેં મને એક બહુ જબરદસ્ત સવાલ પૂછી લીધો છે. હું સ્વયં જે વસ્તુ બરાબર સમજતો નથી એ સમજાવવાની કોશિશ કરી રહ્યો છું. હું 'એસ્કેપિસ્ટ' થઈ ગયો છું. અને મને કોઈ કોઈ વખત લાગ્યું છે કે 'એસ્કેપિઝમ' એ નામર્દનો ધર્મ છે અને મર્દાઈનો ગરૂર કરનાર હું પણ જરા વિચાર કરતો થઈ જાઉં છું...ધર્મ, સ્વજનો, સમાજ, સરકાર, નીતિમત્તા - બધાંની દુશ્મની કરીને મનુષ્ય કેટલો સમય ટકી શકે? હું ખુશદિલીથી જીવવા માંગું છું, સક્કરથી રોટી ખાનાર અને ટક્કરથી દુનિયા જીતનાર માણસની જેમ, અને મને ખબર છે - my candle burns at both ends...'